Newsgroup: italia.trieste.discussioni
Titolo: Sondagio Cossa pense del novo sindaco?

Bon fazemo un Sondagio!!!  da quando el xe sta eleto fin a ogi, cossa
pense del novo sindaco?
Ciau.Eric


Prima de tuto mi domanderia chi xe el vero sindaco. me par che iera scrito
ieri sul Picolo che par che el sindaco sia menia e che Di Piazza xe l'omo
dei lavori.
Mi penso che el sia adato per una citadina picia come Mugia ma Trieste xe
tropo per lui nel senso che no basta che el dirigi el trafico in Marina o
chel pituri le striche de bianco. Credo che anche ste robe servi (e anzi xe
stato un dei difeti de Illy) ma che xe se devi ocupar anche de progeti in
grande e del svilupo dela cità. Te fazo un esempio, Maresca, quel del porto,
ga scrito sul Picolo che el xe preocupa per i trafici de container....non go
sentì cosa che pensa el sindaco e cosa che el farà, inveze so benisimo cosa
el pensa delle luci de Piaza Unità, dela statua de Oberdan e de tute ste
robe.
Speremo (almeno mi spero) che el pasi senza far tropi dani...anche se
secondo mi tra poco vedemo andar via Evergreen.
Fulvio Rogantin


Secondo mi se dovessi far come i romani che gaveva due consoli, inveze noi
metemo due sindaci: un come Illy che fa el più politico, se ocupa de
publiche relazioni, che gà un nome che ghe pol verzer 'ssai porte in giro.
Poi metemo DiPiazza a controlar che tuti i progeti fili giusti senza intopi,
e se sucedi qualcossa el scendi da la Cheba el va in strada o sul cantier e
ghe tira le orece ai viglili o al capo cantier :-)
Scherzi a parte, me sembra che Menia sia quel co le braghe là dentro, mentre
DiPiazza fa quel che pol, Codarin (che doveva eser el Damiani de DiPiazza)
no se lo vedi (come quando che l'iera in Provinza :-))
Sule iniziative me sembra che fin ora i gà solo che pensà de blocar più robe
posibili de quel che gaveva fato Illy. Non son sicuro che sia la strategia
miglior.
Pensè per esempio el Pian del Trafico (che in campagna eletorale i gaveva
dito che i lo voleva tignir e poi migliorarlo) adeso lo vol butar nel cesso
(con tuti i soldi che sarà costado) quindi ripartirà tuta la storia e le
polemiche per far uno totalmente novo... auguri!!!
Albi

pense del novo sindaco?
Mi devo dir che son contento. Diria sai contento se no fosi che ghe xe un do
robe su cui so tropo poco per esprimer un giudizio ma che me ga da de
pensar.
El problema secondo mi xe che la magior parte de noi giudica l'operato dei
politici in base a quel che conta el Picolo perchè altri modi no gavemo per
esere informadi sula vita publica dela cità: el Picolo, se no ve se za
acorti, xe praticamente el giornal de partito dela lista Illy, el xe governà
de veci comunistazzi riciclai, per capirse, quei che fa comunisti e gira con
l'audi de zento cubi. Mi quela gente no me piasi per niente: son fio de
operai e, per quel che iera posibile nei ani dela mia infanzia, go visto un
poca de miseria e no soporto che una cagheta fia de papà me vegni a insegnar
a viver. El picolo no sa gnaca cosa che xe l'obietività: dopo le elezioni el
diretor ga firma un corsivo disendo, in sostanza, che lui ga sai paura per
la democrazia perchè ga vinto el polo...figurite...
Dito questo mi no me fazo contar la storia del orso de lori e prima de
sparar sentenze me informo: in base a quel che so mi el mato sta fazendo
ben. Mi prima dele elezioni ghe go sempre dito al mio vecio che trieste ga
bisogno de un che fazi el podestà, no de un che fazi el sindaco pensando de
eser sindaco de nuovaiork. Tute ste manie de protagonismo e de
internazionalità, secondo mi ne ga portà più straleche e rogne che altro,
sopratuto perchè le vigniva fate coi miei bori e no coi sui.
Dipiaza xe un che me par sai più atento ale questioni pratiche e gavemo
esempi numerosi: mi go asistì persoanlmente al'episodio del trafico davantia
piaza unità e go visto coem che el se ga comportà per l'incendio in via
pindemonte e, devo dir che el mato se ga comportà de omo pratico e no de
politico.
Go solo qualche dubio perchè, sempre stando a quel che disi el picolo, lui
no iera d'acordo con la mozion de AN sule dimisioni dei capi del acegas,
mozion giustissima che tenta de rimediar al pegior dano che gabi mai subi la
cità de trieste, la privatizazion del acegas.
--
Birra (ai Gippioli) & Salciccia (per me)
Pusherpa
su Kawasaki z 750 '79
Orgogliosamente membro antenato  c.r.p. del Gippiola Fan Club # 67
L.A.C. Lega per l'Abolizione del Calcio Membro # 019
"Ogni generalizzazione è pericolosa...anche questa."
leditadaln...@libero.it
 (togli 'le dita dal naso' per rispondere)

publiche relazioni, che gà un nome che ghe pol verzer 'ssai porte in giro.
Credime el fa verzer tante porte quante che el fa serar....
Ma cos'te credi che basta eser fioi de richi per starghe simpatici a quei
che ga i bori per bon? Se te son tonto, come che illy ga ampiamente dimostrà
de eser, i te ridi in muso...
Secondo ti, xe el fusi cusì sgaio, come mai le funzioni importanti de
l'azienda de famiglia no le ga lu? E come mai, dopo i vari mandati de
sindaco el ga continuà a far el politico e no el xe andà in azienda? Forsi
perchè la se tratatva de gestir soldi de famiglia, sudai e fadigai e no i
bori dei altri...


Bon anche mi go de dir la mia za che go avù sta idea de sto sondagio!!!
Come prima roba go de dir che me son dela opinion de Pusherba per quanto
riguarda "El Bugiardello" e sopratuto i sui commenti fatti sul ex
Sindaco!!!
Onestamente non me sento de criticar el novo perchè forse con tuto che lo
go proposto mi xe tropo presto per far un Sondagio,disemo che el mio
intervento xe un augurio che fazo per el futuro,a prescinder de L'atuale
sindaco, o chi sarà dopo de lui in futuro: Mi me auguro che el primo
cittadino se concentri per svilupar economicamente la città, che nol ghe
seri la porta in muso a eventuali "partner naturali" che ne domanda
"Collaborazion" per "Utilizar" el porto!!!! Spereria che le discussioni
sui vari monumenti Sia de Destra Sinistra o Asburgici che i sia, i pasi
in secondo pian, e che se vardi come prima roba a una fioritura economica
per Trieste,creando dei posti de lavoro senza far scampar la gioventu via
de casa!!
Bon go dito quel che pensavo e deso son contento!!!!!!
Ciau Eric
eric stefani ha scritto:



Ma in questo caso gavemo visto chi che comanda in comun, AN nonostante gabi
perso ale ultime elezioni!!!
Fulvio

perso ale ultime elezioni!!!
Cosa ga perso? Chi ga perso? Ma per favor, per favor...no ve rendè conto che
i numeri no li podè girar e voltar come le parole? Adeso ve ste proprio
umiliando e no me par el caso...fe una oposizion dignitosa e no ste
patetiche bugie che no fa altro che farve perder ulteriori voti...
Te sa chi che ga perso? La sinistra ga perso le ciave del comun che ghe
gaveva lasà Illy... fortuna che Dipiaza ga fato cambiar el scroc del
porton...



Vederemo de ciamar el fabro.
Fulvio

Rispndo solo per puntualizar una roba: mi no son dela tua parte e gnanche de
quel'altra. Mi penso co la mia testa che me basta e me vanza per far casin.
No te dirò mai per chi che voto ma se te legi quel che scrivo ti che te son
sgaio no te ghe meterà sai a capir per chi voto.



Per puntaliza...cos te sa qual sia la "mia parte" ale politiche no voto de
quasi dodici ani...solo qualche voltą, ad esempio le ultime Illy lo gņ votą
ma Bordon me fazeva schifo e gņ votą natalino balasso.
Anca mi non guardo i colori ma la gente....con l'esclusion de certa gente
che proprio ghe spuderia in muso..
Fulvio

 bori dei altri...
Che poi el gabbi preferì continuar a far politica son contento e credo che
sarà un che poderà lavorar ben anche a Roma... per el resto no son l'avocato
de nisun e no sto a giudicar robe che no so e che no me interesa
Saludi
Albi

 politico.
Secondo mi in un comun come Trieste (che no xe proprio un buso de zità) me
aspeto che ghe sia un organizazion che funzioni, ovvero un Sindaco che
coordini e che esprimi l'immagine de la zità e poi una Giunta che se ocupi
dei diversi settori nel specifico e ancora un Consiglio che controli che
quel che fà el Sindaco e la sua Giunta vadi ben.
Sul fato che poi se devi veder la zità oltre Monfalcon e Aquilinia me sembra
el minimo, Trieste xe un dei porti principali d'Italia e dell'Adriatico, la
se trova a dover subir la concorenza de la Slovenia, se no se un sindaco nol
pensa un po' in prospetiva e ad ampio ragio ma el pensa solo a cambiar le
lampadine dei semafori me sà che per Trieste no se prospeta bei tempi.
Una volta se podeva pensar de viver sui allori delle amministrazioni che
dava ocupazion, ma ogi se devi pensar a vinzer la concorenza con le altre
zità d'Italia e d'Europa.
Ciau
Albi


dopo che la destra gà pasà a dir per anni che Illy el viveva in carso e che
nol podeva capir i problemi dela zità, che Illy iera pien de soldi e che nol
podeva capir i problemi dei poveri, che Illy vaseva el politico perchè nol
iera in grado de lavorar nel sua azienda.... adeso xe el turno nostro de far
le comari, in fondo xe politica (ahimè!!!) anca questa :-)))
Albi

Per puntaliza...cos te sa qual sia la "mia parte"
Beh, disemo che te se ga ampiamente espresso sula parte de cui te pichi...
Cmq pol sempre darsi che gabio equivocà...me spanzasi de rider se vignisi
fora che mi e ti votemo per i stesi ... :-)



No so, mi pico (come te disi) de quela parte ma de ani xe più le volte che
no voto de quele che voto.
La roba che devo dir che me ga da sai fastidio xe quela che go visto in sti
mesi de distruger piutosto che de propor robe nove, e questo me par sai mona
(indipendentemente de chi lo fà).
Fulvio

sarà un che poderà lavorar ben anche a Roma...
a roma i se toca za i cojoni...


le comari, in fondo xe politica (ahimè!!!) anca questa :-)))
Ben alora se come quei a cui ghe de contro...bela roba...
Questa si che xe maturità politica...


quel che fà el Sindaco e la sua Giunta vadi ben.
Tute robe che co iera illy no se fazeva anche perchè lu ga fato e deciso
robe che in consiglio no xe mai pasade e te ricordo che el consiglio lo vota
la gente, la giunta no.


  la gente, la giunta no.
Se proprio devo dir la mia, sperando che nisun se la ciapi, i politici xe tuti
compagni (nel senso de uguali), prima xe gran promesse e dopo che i ga el
scagno xe solo che un magna magna ...
Illy ga fatto el suo, el ga zercà de farlo meio possibile e onestamente no
se pol dir che el gabi fatto *enormi* capele, Dipiazza se sta comportando
ben e me par che anche lui se impegni abastanza ...
Insomma per farla curta a mi me par che qua se stemo perdendo drio dele
bandiere, in fondo l'interesante no dovessi esser solo che le robe vegni
fatte ?
ciau
Lore
      "che ormai no credi piu' nella politica e varda solo al risultato"

...mi no lo go votŕ perciň posso děr che per pulir le strade ghe vol el
diploma, mentre per far el sindaco... basta un do supermercati !
LACSFCC
(L'Artista Che Se Fa Ciamar Cups)

 ha scritto nel messaggio
news:3B8B604C...@elettra.trieste.it...


 V.I.P. (very important pantigana)
Orca, te sta a San Giovani.....ache mi e per andar zo a pie fazo el Viale
che nel novo piano del trafico gaveria dovù eser pedonale....naturalmente el
piano se lo buta via e faremo un grande parchegio.
Fulvio


Sinzeramente me spetavo qualche comentin miglior de quatro storieline da
Citadela, cmq  te rispeto perchè xe apena bel che qualchedun gabi
voia de discuter ognidun co le sue idee e i sui argomenti, ma sempre
coretamente.
Mi credo che DiPiazza (e lo gà dito pure lù) se sia trovà una situazion
miglior de quela che  Illy gà trovà quando gà cominzà. Spero per tuti che
riverà a far ben anche lui, che nol se fazi tropo condizionar dai
politicanti otusi de cui la zità se 'ssai piena. Se riverà e me convinzerà
magari lo voterò anca mì.. per ora spetemo prima de dar giudizi de parte...
Saludi
Albi


Mi non son come nisun perchè per fortuna gò una testa per pensar.
Penso che te converrà che i politici e la zente (de tute le parti come
volevo evidenziarte col post prima!!!!) i gà l'abitudine de portar lo
scontro dai contenuti al personal che xe 'ssai più comodo, ma anca sai più
squalido.
La mia iera solo un oservazion ogetiva e un promemoria per tuti quei che se
credi intonsi
Albi


Se diria che anca DiPiazza e la sua magioranza no gà sempre le stese idee
 vedi ACEGA)... ma cusì va el mondo politico e infati i se spartisi i ruoli
per qualcossa no?

cità de trieste, la privatizazion del acegas.
ma come???? uno de destra che no xe d'acordo con le privatizzazioni?
cio' ara che i te fara' fora coi manganei.... ;-)
ovviamente xe una battuda... 
(qua bisogna spiegar tutto.. perche' se no te ciapi subito de
estremista...visti i permalosi che gira  ;-D  )
ciao
-- 
  _     _       _       
 | |   (_)_   _(_) ___  
 | |   | \ \ / / |/ _ \   Livio - Trieste
 | |___| |\ V /| | (_) |  ICQ 26619790
 |_____|_| \_/ |_|\___/   
lg...@iol.it

amicheti de Menia. (Difesi in tribunal dal esimio avocato Giacomelli)
.. te gavemo vendicado in tanti... lo batevimo regolarmente a flipper
in bar costa... el iera proprio ciompo!!!!
 :-D


Ciau.Eric
mi go za espresso el mio parer negativo sul sindaco co i lo ga
eletto....
se zontemo le uscite dei vari assessori (secondo mi imposti, secondo
una vecia tradizion democristiana, dai partiti che fina ieri iera
poveri e desso i xe ricchi) semo ancora de piu' nela m.. ehm.. cacca.
Stemo tornando indrio de venti ani. 
L'unica roba bona che i ga fato xe che no piu' umberto lupi che canta
per i cantoni.... checoioniscoltarlo....
ciau



Orca, nianche quel el saveva far, per forza che no ghe restava che butarse
in politica cusì el se gà sistemà (e el gà anche sistemà la moglie)
Fulvio

 :-D
ROTFL!!!


se pol dir che el gabi fatto *enormi* capele,
Ripeto e ribadisco: privatizazione ACEGAS, utilizzo delle contravvenzioni
come forma di reddito, sperpero di denaro pubblico in opere,
sponsorizazzioni, appalti inutili o quantomeno discutibili...devo continuar?


 vedi ACEGA)...
...ecco i efeti dela vergognosa opera de mistificazion che fa el picolo...
Sapi che no vera gnanca una parola de quele che xe stade scrite sul
argomento: dopo fa ti. Se te vol crederme credime, se no fa gnente...


estremista...visti i permalosi che gira  ;-D  )
No rabiarte se me taco qua ma me vien in mente una batuda..." a foza de star
con le man avanti se lo beca in tel cul..." :-)))


pasr de tornar 20 ani indrio...
Si, quando che ghe iera el tram...


  sponsorizazzioni, appalti inutili o quantomeno discutibili...devo continuar?
 
No. no. no cori che te continui, per el momento gavemo almeno un mesetto de
"baruffe" davanti :)))) Pero' me piasessi saver cos' che te consideri come
inutile, magari anche qua dopo podessi darte ragion ...
--
Ciau
Lore

inutile, magari anche qua dopo podessi darte ragion ...
Piaza Unità xe costada, i me disi, circa el triplo del giusto. A barcola xe
stai spesi careti de bori per no cambiar un cazo e per no far l'unica roba
che saria utile: l'alargamento. NB: se andè a veder tra i paroni dele dite
che ga fornì le piere scoprirè tante bele sorprese...
I ga buta soldi dela finestra per 'riqualificar el centro' e dela periferia
i se ga sbatù le bale visto che per quel losco comitato de loschi afari quel
che contava iera aver un biglieto de visita lusuoso per i suoi amicheti che
vigniva a trieste e no ghe ciavava niente se le vecete de borgo san sergio
se intopa sui marciapie disfai. i ga finanzia lautamente solo le iniziative
culturali che vigniva de una parte (chi pensè che gabi pagà el palazeto
trasformà in campegio per sbandai?).
e no stemo parlar de fibre otiche, de parchegi (privati e a pagamento...)
etc etc


 trasformà in campegio per sbandai?).
No me par sia completamente cusì...comunque adeso gavemo el ducetto che ghe
sta pensando a ristabilir la situazion. (vedi la mostra del fotografo fata
saltar)
Fulvio
PS: niente de personale, oviamente, per ste robe me scaldo, ma una roba che
no me piasi xe sentir acuse specifiche senza nomi e cognomi.

 trasformà in campegio per sbandai?).
Volevo saver solo, senza pò continuar perchè el discorso podesi portar su
brute strade, xe stai fati dani ne l'ocasion o xe solo el fato che i iera
sbandai?
Ciao
Fulvio

Fulvio Rogantin ha scritto nel messaggio ...
Rispondo a tuto disendote che per vari motivi che qua no poso spiegarte, qua
no farň mai nomi e cognomi, ben savendo che questo rendi meno credibili le
robe che digo. Se te vol parlar in mail privata de certe robe lo fazo
volentieri ma un Ng publico no me par el logo piů adato.
Scusime ma purtropo xe cusě.
--
Birra (ai Gippioli) & Salciccia (per me)
Pusherpa
su Kawasaki z 750 '79
Orgogliosamente membro antenato  c.r.p. del Gippiola Fan Club # 67
L.A.C. Lega per l'Abolizione del Calcio Membro # 019
"Ogni generalizzazione č pericolosa...anche questa."


sbandai?
No xe sta fati dani de quel che so mi ma no me piasi che vegni doprade
denari e struture publiche per consentirghe de manifestar a gente che in
giro ne ga fate de tuti i colori.
Te me spieghi perchè se mi go de andar a Genova per lavor go de pagar el
biglieto e inveze se go de andar la a far lignade coi sbiri ghe devi esere
'el treno speciale'? Ghe xe una mia amica de Gorizia che ga la fia che
studia a Trieste e una volta bastava la Rete de gorizia più una zonta che
costava tre carte per consentirghe ala fia de girar in autobus anche a
Trieste. Deso inveze ghe vol la rete de Gorizia e la rete de Trieste e cusì,
oltre a quel che costa la scola adeso sta mia amica devi sborsar carte de
zento ogni mese solo per i trasporti. Xe solo un esempio per farte capir...


  etc etc
Naneche su questo posso ribatter senza aver cifre in man però posso dir che
la riqualificazion del centro xe un opera importante, anche se no voio 
cavarghe niente ala periferia ...
Insomma, secondo mi, el fatto che el gabi butado via i soldi xe un giudizio
soggettivo. Magari a mi i me *podessi* sembrar ben spesi ...
--
ciau
Lore

 giro ne ga fate de tuti i colori.
Iero anche mi quel giorno (a Trieste), tanta gente che manifestava no iera,
come te disi ti, gente che in giro ne ga fate de tuti i colori....podesi
eser dacordo che no se ghe da struture publiche per usi privati, anche se
penso che xe una roba che in democrazia se pol far. Se podesi anche, per
esempio, farghe pagar la presenza die polizioti ale squadre de calcio ogni
domenica co sto discorso.
Quei dei treni speciali no so dir se e de chi i sia stadi pagadi saria de
aprofondir, tanti xe andadi a Genova pagandose el treno, te poso asicurar.
Fulvio

soggettivo. Magari a mi i me *podessi* sembrar ben spesi ...
Ma ciaro! qua se parla de opinioni, no del vangelo... Ricordite che le
opinioni xe come le bale: ognun ga le sue...


aprofondir, tanti xe andadi a Genova pagandose el treno, te poso asicurar.
...e tanti xe andà senza gnanca pagar el biglieto de treno speciale però i
ga avù de lamentarse del servizio oferto tanto che i ga distruto no so
quante caroze...



Ghe iera tanti che no ga mai fato casin, per pochi te vol dir che ghe va
proibě tuto a tuti?
Fulvio

proibì tuto a tuti?
No xe facile distinguer all'interno de chi manifesta tra boni e cativi.
L'unica roba de cui se pol eser sicuri xe che ghe xe sicuro dei boni e che
ghe xe sicuro dei cativi.
Mi me ricordo co iero a scola che in clase mia ghe iera fioi boni e fioi
tremendi (indovinè un poco de che categoria fazevo parte mi...:-) ): co
naseva qualche straleca, se i inquirenti (le maestre intendo)no iera in
grado de identificar 'el colpevole del'ato criminoso' pagava tuta la clase.
Sta roba no sucedeva soto l'austria, mi no gavevo la maestra Morato e no
cantavimo Serbidiola, iera pochi ani fa...
Per mi xe sbaglià far cusì, xe sai diseducativo: go leto un libro de un
certo Alexander Neill che ghe insegava ai muleti che lori pol far tuto
purchè i se ne asumi sempre tuta la responsabilità. Libertà individuale solo
se insieme a responsabilità individuale. Purtropo el mondo no va cusì, i ne
ga insegnà diferente, i ne ga insegnà che se vado in giro co un che ruba
finiso in canon anche mi. Xe sbaglia, son d'acordo, ma xe cusì.
Diverso xe el caso inveze de quei che xe si boni ma che ghe fa comodo che
ghe sia anche i cativi perchè lori no ga coragio de eser cativi e senza
cativi nisun parlerà de lori...


 cativi nisun parlerà de lori...
In parte pol esr vero, ma generalizar ghe fa comodo a quei che ghe da per la
testa a tuti indiferentemnet cativi, de mezo e boni.
Comunque chiudo quà senò andemo tropo in là col discorso.
Fulvio

con le man avanti se lo beca in tel cul..." :-)))
bela.. veramente bela... 
comunque no iera el scopo della mia precisazion...
chi se para el cul drio man, alla fine xe un vigliacco senza bale.
Quel che go scrito mi iera come metter la faccina...  ;-)


 Si. Basta cavarse el persuto de i oci e se lo vedi...
-------tajà tuto el resto---
a parte che mi gò persuto,panzeta,luganighe e crodighe sui oci, me par che
dall'avvento dei novi...per modo de dir...squalsiasi roba gabi fato Illy xè
una cagada...probabilmente te ga ragion e mi torto perchè in democrazia chi
gà più voti vinzi, ma me par asai strano che...prima...ierimo su tuti i
giornai no solo taliani ma anca europei per come se stava de noi, per come
se viveva, per come iera risolti i problemi de una cità de confin
ecetera...adesso NO NE CAGA NISUN! A parte quei - come el paron de quel café
in Piaza Goldoni - a cuii ghe piasi Sgarbi. Continuo a dir che - premeso che
el tram purtopo no esisti più - Stream saria stà qualcosa de novo, qualcosa
de diverso ( oltre a tuto pei mii e pei tui polmoni ) che gaverìa podù
cambiar el trafico.
Ma, me par, NO SE POL?????
Bisogna farse comandar dala gerontocrazìa de Ts, quela che ne gà mandà in
malora per vinti ani e più, o bisogna aver un poco de coragio e cercar de
cambiar qualcosa?? I americani che sendeva e spandeva xe andai via nel 1954,
te xe ricordi?? Mi me ricordo, purtropo, perchè ormai son squasi vecio e
mona!!! No gavemo più colonie,no gavomo più jutzche che ne porta el late e
el radicio da Basoviza col cocòn in testa. Dighe a Gambasini e a quei come
lui che el mondo gira, che Teresa d'Austria ghà grossi problemi(da
secoli,ormai) de sburtar radicio, che o se magna la minestra o se salta la
finesta,anca se la minestra no piasi.....
P.S. Mi ghò fato el Petrarca-cò iera ancora scola media, no la Codermaz.!!!

Visto che lavoro al Lloyd Triestino te me permeti che me toco le
bale????:-)))))))


Figurite, me le son tocade anche mi come contributo ala tua causa (ma
sopratuto ala causa de Trieste).
No me auguro niente ma credo che qualche minacia staria anche ben.
Ogi legio le notizie del giornal e trovo:
"Le ferrovie slovene portano bilinguismo", Gambassini che parla del bisogno
de una nova Osimo...forse perchč lori gŕ notizie da piů in alto che la
Slovenia nela CEE nisba.
Mi me preocupa el fato che 5 ani fa lavpravo in una dita de Trieste (de
informatica) e la magior parte dei clienti iera de fora perchč a Trieste
iera poca roba...son andŕ a Milano e Trieste nisun la conoseva (trane che i
la abinava a Trento). Adeso con la dita de Milano verzemo una sede a Trieste
per le posibilitŕ che ghe xe...femo presto a verzer e richiuder se le robe
no va.
Mi me par che el progeto che gŕ sti quŕ sia de una cita de morta  come iera
ani fŕ, senza muli, senza gente in giro, vivendo dei ricordi che sia de
l'austria o de chi combateva l'austria, gente che senza ste robe no vivi.
MI me imagino, se va avanti cusě, una bel atrieste co l'asfalto tuto a
posto, le striche ben fate ma svoda... perň se troverŕ facile parchegio, no
sentiremo parlar s'ciavo e poderemo fra la gita in piaza Oberdank a veder la
statua o a ricordarse de quando ierimo romani.
Fulvio
PS: me piaseria saver l'aria che se respira de voi, cosa disi la gente.

  statua o a ricordarse de quando ierimo romani.
Hehehe, se fussi cusì, quasi quasi me convigneria restar qua dei :))
ciau
Lore